b'\n_START_ARTICLE_\nZiad Jaziri\n_START_SECTION_\nSeurajoukkueura\n_START_PARAGRAPH_\nJaziri aloitti uransa vuonna 1998 kotikaupunkinsa joukkueessa \xc3\x89toile Sahelissa Tunisian p\xc3\xa4\xc3\xa4sarjassa, Ligue Professionnelle 1:ss\xc3\xa4. H\xc3\xa4nen oli tarkoitus siirtyi kaudeksi 2002\xe2\x80\x932003 Al-Ahliin Saudi-Arabiaan, mutta siirron ep\xc3\xa4onnistuttua Jaziri pelasi viel\xc3\xa4 kauden kotimaassaan ennen siirtymist\xc3\xa4\xc3\xa4n kahdeksi kaudeksi Turkin Superliigan Gaziantepsporiin. T\xc3\xa4m\xc3\xa4n aikana h\xc3\xa4n pelasi my\xc3\xb6s Uefa Cupissa kolme ottelua vuonna 2004 ja teki Turkin p\xc3\xa4\xc3\xa4sarjassa kahden kauden aikana 17 maalia 49 ottelussa. Kaudeksi 2005\xe2\x80\x932006 Jaziri siirtyi Ranskaan Troyesiin, joka pelasi Ligue 1 sarjatasolla. Ensimm\xc3\xa4isell\xc3\xa4 kaudella Jaziri pelasi 23 ottelua, mutta onnistui maalinteossa vain viidesti. Seuraavalla kaudella h\xc3\xa4n pelasi valmentajansa p\xc3\xa4\xc3\xa4t\xc3\xb6ksell\xc3\xa4 poikkeuksellisesti harvemmin hy\xc3\xb6kk\xc3\xa4\xc3\xa4j\xc3\xa4n\xc3\xa4 ja enimm\xc3\xa4kseen keskikent\xc3\xa4n laidalla. Troyesin pudottua samalla kaudella Ligue 2:een Jaziri erosi seurasta._NEWLINE_Hein\xc3\xa4kuussa 2007 Jaziri allekirjoitti kolmevuotisen sopimuksen Al Kuwait SC:n kanssa. H\xc3\xa4net nimitettiin samalla joukkueensa kapteeniksi. Jaziri voitti joukkueessa ensimm\xc3\xa4isell\xc3\xa4 kaudellaan liigamestaruuden sek\xc3\xa4 Crown Prince Cupin. H\xc3\xa4n sijoittui my\xc3\xb6s maalitilastossa kolmanneksi yhdeks\xc3\xa4ll\xc3\xa4 maalilla. Kauden p\xc3\xa4\xc3\xa4tteeksi h\xc3\xa4n p\xc3\xa4\xc3\xa4tti lopettaa uransa.\n_START_SECTION_\nMaajoukkueura\n_START_PARAGRAPH_\nMaajoukkueessa Jaziri esiintyi ensi kerran 22. joulukuuta 1999 Ghanaa vastaan pelatussa ottelussa. Sittemmin h\xc3\xa4n kuului maan vakiohy\xc3\xb6kk\xc3\xa4\xc3\xa4jiin 2000-luvun alussa ja edusti maataan vuoden 2002 ja 2006 MM-kisoissa. H\xc3\xa4n pelasi yhteens\xc3\xa4 kuusi ottelua MM-kisatasolla ja teki niiss\xc3\xa4 yhden maalin vuoden 2006 MM-kisoissa Saudi-Arabiaa vastaan._NEWLINE_Jaziri oli my\xc3\xb6s voittamassa Afrikan-mestaruutta Tunisialle vuonna 2004. Tuolloin h\xc3\xa4n teki turnauksessa kaksi maalia joista toinen syntyi loppuottelussa Marokkoa vastaan._NEWLINE_Jaziri pelasi 64 maaottelua ja teki niiss\xc3\xa4 14 maalia.'